'n Vlotvaart op die Oranjerivier is een van daardie spesiale dinge wat 'n mens moet doen tydens 'n besoek aan Orania. Die sonsopkoms en sonsondergang oor die rivier bly 'n asemrowende en onvergeetlike gesig, terwyl die ankergooi by die eiland en swemgat vir baie pret sorg.
Ongeveer 'n uur.
Kinders on 12 jaar - R60
Hoewel die oewer nie 'n groot area beskikbaar het vir hengel nie, is baie groot visse al hier gevang. Baber, karp en geelvis is van die algemeenste spesies wat hier aangetref word.
U kan ook 'n roeibootjie (Turtle ski) huur wat spesiaal ontwerp en toegerus is vir visvang. (2 Persone) Bootjie is te huur per uur of per dag.
Geen visvang lisensies nodig, maar die beleid van "catch and release" word toegepas.
Die ses ski-binnebande verskaf ure se plesier op verskillende maniere. 'n Lui-lekker stroomaf dryf met sonsopkoms gedurende Desember vakansies is 'n moet. Water ski in 'n binneband agter 'n waterponie is 'n nuwe toevoeging en sorg vir groot pret. Dit is 'n heerlike aktiwiteit en is gewild onder oud en jonk. Dit is selfs veilig vir klein kinders. Die witwaterritte onder leiding van 'n bekwame gids is vir die meer avontuurlustiges, maar kan slegs gedoen word wanneer die rivier se vlakke 'n bietjie hoër as normaalweg is en slegs met sonsopkoms.
Vooraf bespreking noodsaaklik.
Minimum 4 persone.
Lewensbaadjies word voorsien.
Privaat kragbote en waterponies word nie op die rivier toegelaat nie maar as deel van die aktiwiteite wat Oeweravonture aanbied, kan gaste in binnebande agter 'n waterponie ski. Hierdie aktiwiteit word aangebied in oorleg met die spa en op tye wanneer dit nie steurend sal wees vir gaste nie. Gewone ski word ook aangebied.
Minimum van 4 persone.
Die breë strook water voor die oewer bied die perfekte speelplek vir roeibote wat te huur is by die oewer se kantoor. Spane en lewensbaadjies word voorsien. U is ook welkom om u eie roeiboot saam te bring.
PRET VIR ALMAL
Behalwe vir die uitgestrekte grasperke wat die ideale speelplek vir kinders bied, is daar ook 'n klimraam en springmat vir die kleinspan om te geniet. 'n Springkasteel en waterglybaan is ook per geleentheid beskikbaar. Daar is 'n verskeidenheid bordspeletjies ook beskikbaar wat ure se vermaak aan oud en jonk kan voorsien. Vlugbal en swaaibal is ook op aanvraag beskikbaar.